Tu'rkmen qızın yawmıt sa'rdarı hayal u'stine aladı, qolınan o'neri tamg'an kelinshek qızlı boladı, o'zinin' o'nerin qızına o'tkeredi. Olar toqıg'an gilem dan'qı pu'tkil shıg'ısqa an'ız bolıp taraydı, bug'an Xiywa xanı ashıq boladı. Xan qızdın' o'zine emes, o'nerine ashıq. Qız xan sarayına aldırıladı. Xan saltanatlı ushın gilem toqıwdan ol bas tartadı. O'ytkeni, ol toqıg'an gilem, biylewshilerdin' baq talas ha'm du'nya toplaw ushın esapsız qırg'ın jawgershiligine sebep boldı. Qız zindang'a taslanadı. ""Gilemshi hayal haqqında haqıyqatlıq"" shıg'arması doslıq haqqında, tag'dirles xalıqlardın' o'tken o'miri ha'm bu'gingisi haqqında, jazılg'an shıg'arma boldı.